**TÁJÉKOZTATÓ**

**a 2016. december 15-i képviselőtestületi ülésen elhangzott**

**interpellációkra tett intézkedésekről**

**Dr. Hadnagy Ádám képviselő-testületi tag**

* a Rákóczi út 52. és 86. között a közvilágítás 4-5 helyen nem megfelelő, a lakosság kéri ennek gyors helyreállítását.

*A közvilágítás hibát lejelentettük a karbantartó felé.*

**Auer Miklós képviselő-testületi tag**

* 2016.december 15-i interpelláció nyomán ismételten: az országzászló után és a posta előtt vadonatúj behajtani tilos tábla került ki, olyan nincs, hogy behajtani tilos tábla alá kiegészítő táblát tesznek. Kéri az eredeti tábla visszahelyezését, hiszen így folyamatos szabályszegésre kényszerítik például a postásautót.

*A „Behajtani tilos!” tábla alól levételre került a kiegészítő tábla, a parkoló felőli kihajtáshoz „Egyirányú közlekedés” táblát kell elhelyezni, amely tábla megrendelésre került, amikor megérkezik, akkor lehetséges kihelyezni.*

* A megyei napilapban Németh Mária házának bontásakor az jelent meg, hogy „az önkormányzati szakhatóság kifejtette, hogy a vonatkozó építésügyi jogszabályok értelmében eljárás nélkül is elbontható volt a ház. A beruházó nem kért engedélyt, erre nem is volt szüksége.” Megbeszélték, körbejárták a témát, védett ház volt, engedély nélkül nem lett volna szabad lebontani. Sajnos félretájékoztatás történt. Ugyanezen újságban jelent meg, hogy a Mátyás király utca 10-ben történt egy beruházás. A beruházás következtében 2 darab, nagy erejű világító berendezések kerültek kihelyezésre, melyek az esti és reggeli szürkület között szinte az egész Dózsa György utcát megvilágítják. Ezzel – közlekedési szempontból – megvalósul a veszélyeztetés fogalma. Kéri, hogy szólítsák fel a beruházót, hogy ezeken igazítson.

*A reflektorok ügyében felszólításra került a tulajdonos. A helyi védettség kapcsán egy –a témát átfogóan bemutató –sajtóanyagot kívánunk készíteni.*

* esténként, de néha már nappal is büdös van a városban. A szag oka a szakszerűtlen fűtés, vagy helytelen fűtőanyagok használata. Kérdezi, hogy tudnak-e tenni valamit.

*Tájékoztatást kértünk a Vas Megyei Kéményseprő és Tüzeléstechnikai Kft körmendi irodájától. Elmondták, hogy kollégáik a lakossági ellenőrzések során csak a fűtőberendezés és kémény átjárhatóságát ellenőrzik, valamint tájékoztatják a lakosokat, hogy mit szabad és mit nem szabad a berendezésben eltüzelni, azonban azt nem tudják ellenőrizni, ki mit rak a kályhába. A Kft felügyeleti szerve tűzvédelmi szempontból a Katasztrófavédelem, a körmendi irodájukban arról tájékoztattak, hogy csak tűzvédelmi célból tudnak eljárni. Levegőtisztasági szempontból a korábbi hasonló bejelentéseket azonban áttették a Körmendi Járási Hivatalhoz, amely eljáró szervnek van hatásköre intézkedni, mint (területi) járási környezetvédelmi hatóság.*

Körmend, 2017. január 18.

Forró Szilvia irodavezető s.k. Sövegjártó Zoltán intézményvezető s.k